Petruk : Wah, sajake Garèng anggone sêngit kok jêmpol têmênan. Mula nèk didêlêng ana ing pawayangane Radèn Janaka kuwi pancèn mawakake bangêt. Ha, mara, uwong kok ora kêna wêruh thukmis babar pisan, kok banjur: adhuh dhi sayang, adhuh dhi sayang, bae, upamane saiki anaa wong duwe adat kaya Dara Janaka, têmtune ya ora bakal nang donya gênêp sêlapan dina têmênan, nèk ora êndhase digawe sêdhêkah rêbutan pênthung ngalor ngidul, iya dilêbokake hotèl guprêmèn têmênan.
